Ģimene lūdz un mācās katehismu

*Katehisms kā ģimenes lūgšanu grāmata*

Katehisms – ģimenes mācību un lūgšanu grāmata/ceļvedis

Mācāmies Katehismu lietot kā ģimenes lūgšanu grāmatu

Lūgšanas ģimenē pēc katehisma

Lai gan esmu jau vecs Svēto Rakstu doktors, tomēr neesmu aizgājis no bērnu mācības un vēl īsti nesaprotu desmit Dieva baušļus, ticības apliecību un “Mūsu Tēvs” lūgšanu. Es to nespēju ne pilnīgi izstudēt, nedz apgūt, tomēr ik dienu lūdzu un mācos katehismu kopā ar savu dēlu Hansu un meitiņu Magdalēnu. Kaut mēs spētu īsti un pamatīgi saprast pašus pirmos “Mūsu Tēvs” lūgšanas vārdus: “Mūsu Tēvs debesīs”! Ja es šos vārdus izprastu un ticētu, ka Dievs, kas radījis un tur Savās rokās debesis un zemi līdz ar visu radību, ir mans Tēvs, tad droši varētu ticēt, ka arī es esmu debesu un zemes kungs, tāpat arī – ka Kristus ir mans Brālis un man pieder visa radība.

Instrukcija – *ped*.:

* Norādījums – paskaidrojums, kā rīkoties; rīkojums; priekšraksts.
* Mācīšana, instruēšana.
* Instrukcija – vadošs norādījums kādai darbībai, rīcībai; priekšraksts; pamācība, kā rīkoties.

# *Pirmais bauslis*

# IEVADS

Kungs, atdari manas lūpas,

**Lai mana mute teic Tavu slavu!**

Steidzies, ak Kungs, mani izglābt,

**Steidzies, ak Kungs, mani palīga!**

Gods lai ir Tēvam un dēlam un Svētajam Garam!

**Kā bija sākumā, tā tagad un vienmēr, un mūžīgi mūžos. Āmen.**

## SV. RAKSTU LASĪJUMS 2. Moz. 20:1–3

## KATEHISMA MĀCĪŠANĀS UN LŪGŠANA– PIRMAIS BAUSLIS

**Pirmais bauslis**

Es esmu Tas Kungs, tavs Dievs, tev nebūscitus dievus turēt Manā priekšā.

**Ko tas nozīmē?**

Mums būs Dievu vairāk par visu bīties, mīlētun uz Viņu paļauties.

1. Pirmā baušļa lasīšana un atkārtošana
2. Instrukcija
3. Pateicība
4. Grēksūdze
5. Lūgšana

## MŪSU TĒVS

**Mūsu Tēvs debesīs!**

**Svētīts lai top Tavs vārds.**

**Lai nāk Tava valstība.**

**Tavs prāts lai notiek kā debesīs, tā arī virs zemes.**

**Mūsu dienišķo maizi dod mums šodien.**

**Un piedod mums mūsu parādus,**

**Kā arī mēs piedodam saviem parādniekiem.**

**Un neieved mūs kārdināšanā, bet atpestī mūs no ļauna.**

**Jo Tev pieder valstība, spēks un gods mūžīgi.**

**Āmen.**

## APUSTUĻU TICĪBAS APLIECĪBA

**Es ticu uz Dievu Tēvu, Visuvaldītāju, debess un zemes Radītāju;**

**un uz Jēzu Kristu, Dieva vienpiedzimušo Dēlu, mūsu Kungu, kas ieņemts no Svētā Gara, piedzimis no jaunavas Marijas, cietis zem Poncija Pilāta, krustā sists, nomiris, aprakts, nokāpis ellē, trešajā dienā augšāmcēlies no mirušajiem, uzkāpis debesīs, sēdies pie Dieva, visuvaldītāja Tēva, labās rokas, no kurienes Viņš atnāks tiesāt dzī¬vos un mirušos.**

**Es ticu uz Svēto Garu, vienu svētu kristīgu baznīcu, svēto sadraudzi, grēku piedošanu, miesas augšāmcelšanos un mūžīgo dzīvošanu. Āmen**.

## VAKARA LŪGŠANA

**Es Tev pateicos, Debesu Tēvs, caur Jēzu Kristu, Tavu mīļo Dēlu, ka Tu mani šodien esi Savā žēlastībā pasargājis, un lūdzu Tevi – piedod man visus manus grēkus, kur vien esmu noziedzies, un Savā žēlastībā pasargā mani arī šonakt. Tavās rokās es lieku visu sevi, savu miesu un dvēseli. Tavs svētais eņģelis lai stāv man klāt, lai ļaunajam ienaidniekam nav varas pār mani. Āmen.**

# NOSLĒGUMS

Sacīsim slavu tam Kungam.

**Pateicība Dievam.**

Lai mūs svēti un pasargā visspēcīgais Dievs –

Tēvs un Dēls un Svētais Gars.

**Āmen**.

## DZIESMA *Tos desmit baušļus, ko mums Dievs* #428: 1, 2, 11-12